kardosdrur/scandi-wiki huggingface dataset:
Moritz Georg Moshack

Moritz Georg Moshack (1730-1772) var en dansk instrumentmager, der var en af de vigtigste fremstillere af klavichorder i sin leevetid. Tre af hans instrumenter eksisterer endnu; et klavichord fra 1768 findes på Norsk Folkemuseum i Oslo, Norge; et cembalo fra 1770 er udstillet på Falsters Minder i Nykøbing Falster; og et klavichord fra 1770 findes på Musikhistorisk Museum i København.

Karriere 
Moshacks uddannelse kendes ikke, men hans bedst bevarede instrumenter har præg af nordtyske instrumentmagere. Han fik licens i 1761. Det samme år fik han royalt monopol på at bygge og reparere klavichorder, cembaloer og orgler. Mellem 1759 og 1772 arbejdede Moshack i København og fremstillede orgler og andre instrumenter. Klavichorder blev købt af Det Kongelige Teater, og andre instrumenter af Johan Foltmar i Trinitatis Kirke. Moshack arbejdede også med at stemme instrumenter.

Referencer 

Musikinstrumentmagere
Håndværkere fra Danmark
Grundvandsboring

En grundvandsboring er en boring igennem et grundvandsmagasin, som skal hente grundvand op som drikkevand. Disse boringer bliver oftest anvendt af vandværker til forsyning af beboelser, men bryggerier og andre virksomheder bruger dem også som brønd for deres mineralvandsmærker. De tre bedst sælgende "kildevand" i Danmark, Aqua d’or, Egekilde og Carlsberg Kildevæld, er alle tappet fra grundvandsboringer.

Danmarks dybeste grundvandsboring er 415 meter, og findes lige syd for Tinglev i Aabenraa Kommune.

Se også 
 Transmissivitet

Referencer

Eksterne henvisninger 
 Grundvandsboringer på vandcenter.dk
 JUPITER-databasen , GEUS database over samtlige boringer i Danmark

Vand
Ingeniørvirksomhed
Bygninger, konstruktioner og anlæg efter type
Bröthen

Bröthen er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Bröthen grænser mod syd til delstaten Mecklenburg-Vorpommern, mod øst og nord til kommunen Langenlehsten og mod vest til kommunerne Büchen og Witzeeze.

Bækken Riedebeck har sit udspring i Bröthen og danner mod sydvest grænsen til Mecklenburg-Vorpommern, mens floden Delvenau mod vest er kommunegrænsen. Bröthen mod nordøst går kommunen ind i Bergholzer Forst.

Natur 
Naturschutzgebiet Stecknitz-Delvenau-Niederung ligger ved udkanten af Bröthens område. Længst mod syd er Bröthen en del af Naturpark Lauenburgische Seen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Blyforgiftning

Blyforgiftning er en type metalforgiftning, der er forårsaget af for meget bly. Bly kan ophobes gennem flere år i organismen.

Allerede Nicander (2. århundrede f. kr.) beskrev således blyhvidt og blysukker som giftige. Plinius (1. århundrede e. kr.) omtaler faren ved at indånde dampene af bly.

Forskellige psykiske afvigelser er konstateret hos børn og voksne, der har været udsat for unormalt store doser bly. Man har tidligere konstateret nedsat nerveledningshastigheder ved blyniveauer, der tidligere betragtedes som ufarlige.

Blykolorit, en askegrå misfarvning af ansigtshuden, som delvis skyldes begyndende anæmi.

Blykolik, enten ganske pludseligt eller forudgået af lettere underlivssmerter, optræder de voldsomste underlivssmerter og endelig i sværere tilfælde muskellammelser.

Forgiftninger
Shelley Moore Capito

Shelley Wellons Moore Capito (født 26. november 1953) er en amerikansk politiker. Hun er en senator og repræsenterer West Virginia og Det republikanske parti.

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Personer fra West Virginia
Zikafeber

Zikafeber er en zoonose, der skylder Zikavirus (en virus i familien Flavivirus) overført til mennesker af Aedes-myg. Hos mennesker forårsager Zikavirus normalt kun en mild sygdom, og som siden 1950'erne tidvis er forekommet inden for et smalt bælte langs ækvator fra Afrika til Asien. I 2014 spredte virusen sig over Stillehavet til Fransk Polynesien og videre til Påskeøen, og i løbet af 2015 nåede den også til Sydamerika, Centralamerika og Caribien. Udbruddet klassificeredes som en pandemi.

Sygdommen opleves som en mild form af denguefeber, og kan netop nu ikke behandles eller forebygges med lægemidler eller vaccine. Sygdommen er beslægtet med gul feber og vestnil-feber (engelsk: West Nile-fever), som også forårsages af insekttransporteret flavivirus.

I januar 2016 offentliggjordes rapporter om eventuelle forbindelser mellem zikavirusinfektion og alvorlige komplikationer, som kan ramme fostre. Virusen menes at kunne forårsage mikrocefali hos fostre, som via mødre, er blevet smittet under graviditeten, men forbindelsen og den eventuelle risiko er ikke helt klarlagt, og undersøgelser var fortsat i gang i midten af januar 2016. Den 15. januar 2016 udsendte USA's folkesundhedsmyndighed CDC anbefalinger til rejsende vedrørende de berørte lande i Sydamerika, som indebar, at gravide kvinder burde overveje at udskyde rejsen. Hen mod slutningen af januar 2016 blev meddelt om de første tilfælde af inficerede individer i Europa, som havde besøgt Latinamerika.

Noter

Eksterne henvisninger 

Virussygdomme
Flaviviridae
Zoonoser
Leonidas Kavakos

Leonidas Kavakos (født 30. oktober 1967 i Athen) er en græsk violinist og dirigent.

Historie 
Kavakos voksede op i Athen i en musikalsk familie. Som 12-årig blev han som den yngste nogensinde, optaget i EU’s ungdomsorkester. Da Kavakos var 21-årig gammel, havde han allerede vundet tre violinkonkurrencer, heriblandt Sibelius-konkurrencen. Leonidas Kavakos blev derefter den første som indspillede Sibelius Violinkoncert i den originale version. Albummet der også indeholder den senere endelige version, blev tildelt Gramophone prisen ”Concert of the Year” i 1991.

I januar 2017 bliver han tildelt Léonie Sonnings Musikpris på 100.000 euro.

Referencer

Eksterne henvisninger 
 Leonidas Kavakos officielle hjemmeside
 Leonidas Kavakos på intermusica.co.uk

Personer fra Athen
Violinister fra Grækenland
Modtagere af Léonie Sonnings musikpris
Carina Bergfeldt

Carina Bergfeldt (født 1980) er en svensk journalist og forfatter, som siden 2016 har været USA-korrespondent for Sveriges Television, SVT.

Hun arbejdede tidigere 10 år for den svenske avis Aftonbladet.
Hendes bog Sju dagar kvar att leva udkom på dansk i januar 2016.

I juni 2019 blev Carina Bergfeldt gift med den danske journalist og tv-vært Jesper Zølck.

Bøger på dansk 
 2014 Fadermord
 2016 Syv dage til døden

Noter 

Forfattere fra Sverige
Journalister fra Sverige
Suzy Favor Hamilton

Suzy Favor Hamilton (født 1968) er en tidligere amerikansk mellemdistanceløber, som deltog ved OL i 1992, 1996 og 2000.
Efter sin løbekarriere blev hun escortpige.

Bøger på dansk 

 Sexløberen (2016)

Noter

Eksterne henvisninger 
 Officiel hjemmeside
 

Atleter fra USA
Forfattere fra USA
Deltagere for USA ved sommer-OL 1992
Deltagere for USA ved sommer-OL 1996
Deltagere for USA ved sommer-OL 2000
Atleter ved sommer-OL 1992
Atleter ved sommer-OL 1996
Atleter ved sommer-OL 2000
Prostituerede
Sindsrobønnen

Sindsrobønnen (eng.: Serenity Prayer) er den almindelige betegnelse for en bøn formuleret af den amerikanske teolog Reinhold Niebuhr (født 1892, død 1971).  Ordlyden i Anonyme Alkoholikeres bøn, der stadig bruges i dag, er:
 God, grant me the serenity to accept the things I cannot change,
 The courage to change the things I can,
 And the wisdom to know the difference.
   
 Dansk oversættelse:
 Gud give mig sindsro til at acceptere de ting, jeg ikke kan ændre,
 mod til at ændre de ting jeg kan, 
 og visdom til at se forskellen.
Den originale version af Reinhold Niebuhr:
 God, give us grace to accept with serenity
 the things that cannot be changed,
 Courage to change the things
 which should be changed,
 and the Wisdom to distinguish
 the one from the other.
    
 Living one day at a time,
 Enjoying one moment at a time,
 Accepting hardship as a pathway to peace,
 Taking, as Jesus did,
 This sinful world as it is,
 Not as I would have it,
 Trusting that You will make all things right,
 If I surrender to Your will,
 So that I may be reasonably happy in this life,
 And supremely happy with You forever in the next.
    
 Amen.

Kilder 

http://archives.yalealumnimagazine.com/issues/2008_07/serenity.html

http://skdesigns.com/internet/articles/prose/niebuhr/serenity_prayer/

Referencer 

Kristne bønner
Holmenkollen Station

Holmenkollen Station (Holmenkollen stasjon) er en metrostation på Holmenkollbanen på T-banen i Oslo, og den der ligger nærmest skihopbakken Holmenkollbakken. Stationen ligger 277,7 meter over havet.

Historie 
Indtil 1916 var den nuværende Besserud Station banens endestation og hed da Holmenkollen. Da banen blev forlænget til Frognerseteren, blev stationsnavnet ændret, så det kom tættere på Holmenkollbakken. I de første år efter forlængelsen hed stationen dog Holmenkollen Sanatorium.

Holmenkollen Station blev moderniseret omkring 2000 og var sammen med fire andre blandt de på stationer på Holmenkollbanen, der var indrettet til tog med mere end to vogne, med en perronlængde på 65-70 meter.

Trods den forholdsvis nylige modernisering blev stationen moderniseret og opgraderet yderligere i forbindelse med Ski-VM i 2011. Arkitektfirmaet Reiulf Ramstad AS fik til opgave at tegne den nye Holmenkollen Station. Den gamle stationsbygning fra 1916 blev flyttet men blev integreret i det nye stationsmiljø. Byantikvaren var involveret i denne del af arbejdet.

Stationen genåbnede 6. december 2010 og var da forstørret til at kunne tage tog med seks vogne. Derudover var det ikke længere muligt at krydse sporene i niveau.

Eksterne henvisninger

Noter 

T-banestationer i Oslo
Etableret i 1916
Erik Glosimodt
Gulfebermyg

Gulfebermyg (Aedes aegypti) er en stikmyg kendt for at være alvorlig smittebærer og kan overføre flere sygdomme, heriblandt Chikungunya-feber, Zikavirus, Denguefeber og Gulfeber til mennesker. Myggen stammer oprindeligt fra Afrika, men findes nu i store dele af troperne, særligt i byerne og tætbefolkede områder.
Stikmyg
Store Havelse

Store Havelse er en landsby, som ligger i Ølsted Sogn nord for Frederikssund i Region Hovedstaden.

Byer i Halsnæs Kommune
Audi Cup

Audi Cup er en todages fodboldturnering, der bliver spillet på Allianz Arena i München, Tyskland. 

Den første udgave af Audi Cup blev spillet i 2009 og blev vundet af FC Bayern München. FC Bayern München har vundet turneringen tre gange (i 2009, 2013 og 2015), mens FC Barcelona vandt turneringen i 2011.

Udgaver

Målscorer

Se også 
 Uli Hoeneß Cup

Referencer

Eksterne henvisninger 
 Officiel hjemmeside
Jernteatret

Jernteatret er en Magisk realisme roman af den georgiske forfatter Otar Chiladze udgivet i 1981. Oversat af Jan Hansen i 1996.

Otar Chiladze udgiver romanen i 1981, hvor Georgien igen var under russisk besættelse. Det giver romanen et klar politisk sigte og kan bruges som fortælling alle steder hvor lande eller områder er besat og hvor der slås hårdt ned på selvstændighedsbevægelser.

Se også
 Jernteatret - Goodreads

Henvisninger

Romaner fra Georgien
Büchen

Büchen er en kommune og administrationsby i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen Büchen ligger på begge sider af Elbe-Lübeck-Kanal, med hovedbyen på vestsiden, omkring 13 km nordøst for Lauenburg, og 45 km øst for Hamburg. Büchen har jernbanestation ved linjerne mellem Berlin-Hamburg og Lübeck–Lüneburg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Balle Kommune

Balle Kommune var en kommune i Hids Herred, Viborg Amt fra 1926 til 1970.

Administrativ historik 
Kommunen blev etableret ved en deling af Gødvad-Balle Kommune den 1. april 1926. Indbyggerne i Alderslyst i den sydlige del af kommunen følte sig mere knyttet til Silkeborg, og den 1. april 1941 indlemmedes Alderslyst og Lysbro i Silkeborg Købstadskommune.

Referencer 

Kommuner i Viborg Amt (før 1970)
Flaskehalsen (Der var engang...)

Flaskehalsen er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Danske Stemmer:
 H.C. Andersen Henrik Koefoed
 Flaske Søren Hauch-Fausbøll
 Jonathan Thomas Mørk
 Elsa Sofie Lassen-Kahlke
 Købmand Flemming Quist Møller
 Købmands kone Kirsten Lehfeldt
 Flaskeskib Dick Kaysø
 Vinhandler Lasse Lunderskov
 Ballonskipper Laus Høybye
 Elsa som gammel Malene Schwartz
 Peter Sebastian Jessen

Øvrige stemmer:
 Søren Byder
 Vibeke Dueholm
 Flemming Jensen
 Søren Madsen
 Trine Clasen
 Christian Damgaard
 John Hahn-Petersen
 Line Kruse
 Tammi Øst

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Suppe på en pølsepind (Der var engang...)

Suppe på en pølsepind er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Danske Stemmer:
 H.C. Andersen Henrik Koefoed
 Musekonge Gordon Kennedy
 Køkkenmus Trine Dyrholm
 Prinsesse grå Michelle Bjørn-Andersen
 Prinsesse hvid Puk Scharbau
 Prinsesse brun Iben Hjejle
 Musekongens mor Anne Marie Helger
 Ugle Kirsten Olesen
 Myredronning Pauline Rehne

Øvrige stemmer:
 Peter Belli
 Birgitte Raaberg
 Henrik Lykkegaard
 Mette Marckmann
 Kaya Brüel
 Timm Mehrens

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Når guldfeberen raser

Når guldfeberen raser (originaltitel Paint Your Wagon) er en westernfilm fra 1969 med Lee Marvin, Clint Eastwood og Jean Seberg. Filmen er omskrevet af Paddy Chayefsky baseret på musicalen af samme navn af Lerner and Loewe. Den foregår i en minelejr i Californien under guldfeberen. Filmen blev instrueret af Joshua Logan. Den modtog hovedsageligt negative anmeldelser.

Handling 

Da en vogn falder ned i en slugt, finder Ben Rumson to voksne brødre i slugten. Den ene er død, og den anden har en brækket arm og et brækket ben. Da den først mand bliver begravet, finder man guldstøv i graven. Ben erklærer at området er hans, og adopterer den overlevende bror som "Pardner", mens han udvinder guldet.

Medvirkende 
 Lee Marvin som Ben Rumson
 Clint Eastwood som Sylvester Newel/Pardner
 Jean Seberg som Elizabeth
 Harve Presnell som Rotten Luck Willie
 Ray Walston som Mad Jack Duncan
 Alan Dexter som The Parson
 Tom Ligon som Horton Fenty
 John Mitchum som Jacob Woodling 
 Robert Easton som Atwell
 H.B. Haggerty som Steve Bull
 Eddie Little Sky som indfødt
 Roy Jenson som Hennessey

Modtagelse 
Når guldfeberen raser fik hovedsageligt negative anmeldelser. Filmen har 27% positive tilkendegivelser på filmhjemmesiden Rotten Tomatoes, baseret på 15 anmeldelser. Publikum har dog givet den 69%.

Marvins dybe stemme på sangen "Wand'rin' Star," sammen med filmens kor, blev et hit i Storbritannien. Jean Seberg beskrev hans stemme "som regn gurglet ned i et rustent rør". Under et interview på NPR sagde Marvin at sangen også var et hit i Australien, og nogle havde beskrevet den som "Den første 33⅓ [omdrejninger] optaget ved 45."

Referencer

Litteratur

Eksterne henvisninger 
 

Westernfilm fra USA
Amerikanske film fra 1969
Marcel Somers

Marcel A. J. Somers (født 1960, Vlissingen Nederlandene) er en dansk-gift nederlandsk professor og sektionsleder i materiale- og overfladeteknologi på Institut for Mekanisk Teknologi på Danmarks Tekniske Universitet. Han har arbejdet særlig meget med interaktioner mellem gas og metal i overfladestrukturer, høj-temperatur korrosion samt med karakterisering af metallernes mikrostrukturer med bl.a. mikroskopi, diffraktion og spektroskopi.

Somers blev uddannet i fysisk metallurgi på Technische Universiteit Delft, hvor han gik fra 1978-1985. Herefter læste han en ph.d. samme sted, hvilket han færdiggjorde i 1989. Han blev ansat på Philips Center for Materials, Technology and Innovation, hvor han var sektionsleder i avanceret materialekarakterisering. I 1990 blev han ansat på universitet i Delft igen. Her var han frem til 1997, hvor han blev professor på Danmarks Tekniske Universitet i Lyngby. I 2000 blev han sektionsleder i materialeteknologi. I 2014 blev han udnævnt til sektionsleder for for Center for Olie og Gas, hvorefter han varetog sin rolle som sektionsleder for materialeteknologi i mindre grad. Han har også, sammen med Thomas Lundin Christiansen og Thomas Strabo Hummelshøj, grundlagt virksomheden Expanite, en spin-out fra DTU, som har kommercialiseret den grundlæggende forskning indenfor overfladehærdning af rustfrit stål. I 2014 var han med-stifter af TRD Surfaces, som også er baseret forskningsresultater på DTU.

Somers har skrevet tæt på 300 videnskabelige artikler, kapitler til adskillige lære- og fagbøger og bidrag til konferencer. Han har også udtaget flere patenter.
Desuden har han modtaget adskillige priser for sin forskning. I 1989 fik han Brandsma prisen for sit Ph.D. arbejde, han fik ASM European Lecturer-award i 1999 og året efter fik han Reinholdt W. Jorck-prisen. I 2007 fik hans DTU's innovationspris for innovering af rustfrit ståls overfladehærdning. I 2014 fik hans Alexander Foss' Guldmedalje (opkaldt efter ingeniøren Alexander Foss), der bliver uddelt for fortjenstfulde arbejder inden for ingeniørvidenskaben. I 2016 blev udnævnt Fellow af ASM International, verdens største faglige forening indenfor metalliske materialer med over 30.000 medlemmer. Fellow of ASM International hæderen er kun én gang tidligere tildelt en metalforsker i Danmark. Han er medlem af Akademiet for de Tekniske Videnskaber, hvor han har været medlem siden 1999. I pI 2004 blev han medlem af Statens Teknisk-Videnskabelige Forskningsråd, som senere blev til Forskningsrådet for Teknologi og Produktion, hvor han i perioden 2007-2009 var formand. Somers har desudenspillet en stor rolle i formuleringen af ansøgningen til elektronmiskokopicentret Center for Electron Nanoscopy og scientific framework for Danish Hydrogen Research and Technology Center, begge ved DTU, Lyngby.

Bibliografi 
 Somers, Marcel A. J. (redaktør): Korrosion-mekanismer, havarier, beskyttelse (2006) 
 Mittemeijer, Eric J.; Somers, Marcel A. J. (redaktører): Thermochemical surface engineering of steels (2015)

Referencer 

Metallurgi
Videnskabsfolk fra Danmark
Videnskabsfolk fra Holland
Faglitterære forfattere fra Danmark
Professorer fra Danmarks Tekniske Universitet
Store sandhav

Det Store sandhav er et omkring 72.000 km² stort ørkenområde i Nordafrika, som strækker sig fra det vestlige Egypten til det østlige Libyen. Trods navnet er det kun 7% af det store sandhav, der er dækket af sandklitter.

Geografi 
Det store sandhav er omkring 650 km langt fra nord til syd og omkring 300 km bredt fra øst til vest.
På satellitbilleder har denne ørken et mønster af lange sandbakker, som løber nogenlunde nord-syd, men trods den tilsyneladende ensartethed har sandhavet to store områder med forskellige typer af megaklitter. Sammen med Calanshio Sandhavet og Ribiana Sandhavet i Libyen, dækker sandklitterne i det store sandhav omkring 25% af den libyske ørken.

Siwa er en oase i Egypten omkring 50 km øst for den libyske grænse i den østlige del af det store sandhav.

Selv om området var velkendt for Tuareger og købmænd, som rejste med karavaner gennem Sahara var Friedrich Gerhard Rohlfs den første europæer, som beskrev det store sandhav. Han begyndte sin Saharaekspedition i 1865, og kaldte det store område med sandklitter for Große Sandmeer, men det var først i 1924 med kortene tegnet af Ahmed Hassanein at det fulde omfang af det store sandhav blev kendt af europæere.

Henvisninger

Eksterne kilder 

 Egypt Travel - The Great Sand Sea 
 Desert Geomorphology

Egyptens geografi
Libyens geografi
Stevenage

Stevenage er en engelsk by i Hertfordshire, lige nord for London og øst for Luton.

Byer i England
Hertfordshire
Carsten Jensen

Der findes flere personer med navnet Carsten Jensen:
 Carsten Jensen (forfatter) (født 1952) - dansk forfatter og debattør
 Carsten Jensen (erhvervsmand) (født 1964) - administrerende direktør for Mols-Linien
 Carsten V. Jensen (født 1963) - dansk fodboldspiller og -træner
Claus Jensen (født i 1949)

Claus Jensen (født 30. august 1949) er forfatter og var rektor på Fåborg Gymnasium i 16 år frem til 2015.
Jensen har blandt andet skrevet bogen om Challenger-ulykken:Challenger: et teknisk uheld : en dokumentarisk fortælling om vor tid.

Referencer 

 

Rektorer fra Danmark
Faglitterære forfattere fra Danmark
Fitzen

Fitzen er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger ca. 14 km nord for Lauenburg og ca. 13 km syd for Mölln. Den grænser mod nord og vest til Elbe-Lübeck-Kanal, der kan krydses med en færge ved Siebeneichen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Göttin (Lauenburg)

Göttin er en lille kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Göttin ligger ca. 19 km nord for Lauenburg og ca. 9 km syd for Mölln; Den grænser mod vest til Elbe-Lübeck-Kanal, og den øst-vest gående motorvej A 24 mellem Hamburg og Berlin krydser den nordlige del af kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg